== Biografi ==
[[Fil:Peter Weiss 1918.jpg|thumb|Peter Weiss med forældrene i Nowawes, cirka 1918]]
=== Barndom og ungdom ved Berlin og i Bremen ===
Peter Weiss blev født d. 8. november 1916 i Nowawes ved Potsdam, som den ældste søn af den fra Schweiz stammende skuespiller [[Frieda Weiss]] (født Hummel) og Eugen "Jenö" Weiss. Peter Weiss havde to halvbrødre, Hans og Arwed, fra morens første ægteskab med den 20 år ældre arkitekt Ernst Yhierbach i [[Düsseldorf]] og Bochum. De blev skilt i 1912. Efter skilsmissen optrådte hun 1913 til 1915 "i førende roller på Reinhardts scene"<ref>Peter Weiss: Fluchtpunkt. Roman. In: Peter Weiss. Prosa 2. Frankfurt am Main: Suhrkamp 1991 (Peter Weiss. Werke in sechs Bänden. Hrsg. vom Suhrkamp Verlag in Zusammenarbeit mit Gunilla Palmstierna-Weiss, 2). S. 143–294, hier S. 164.</ref>, hovedsageligt under regi af Friedrich Wilhelm Murnau. Bl.a. som moren i [[Gotthold Ephraim Lessing]]s ''[[Emilia Galotti]]'' på [[Deutsches Theater Berlin|Deutsches Theater i Berlin]]. Til fordel for stiftelse af ny familie afbrød Frieda Weiss sin karriere i 1915. Hun giftede sig med den jødisk-ungarske tekstilhandler Eugen Weiss, der tjente som [[oberstløjtnant]] i den [[østrig-ungarske hær]] under første verdenskrig som udstationeret i  [[Przemyśl]] i Polen. Som søskende fik Peter Weiss Irene (*1920), Margit (1922-1934) og Alexander (1924-1987).<ref>Jochen Vogt: ''Peter Weiss''. Reinbek: Rowohlt 1987 (rowohlts monographien, 376), S. 12–16.</ref>
Maleri